Iste articlo ye sobre una cinta de cine estausunidense de l'anyo 1995, ta atros usos, se veiga Crimson Tide.

Crimson Tide (títol orichinal en anglés, Marea roya en aragonés, enguerada en Aragón con o títol traduciu enta lo castellano de Marea roja) ye una cinta de cine estausunidense de cine d'intriga d'acción belica de l'anyo 1995 dirichida por Tony Scott seguntes un guión orichinal de Michael Schiffer y Richard P. Henrick, con una dirección de fotografía de Dariusz Wolski y una Banda Sonora Orichinal de Hans Zimmer. Producida por Don Simpson y Jerry Bruckheimer ta las productoras Hollywood Pictures y Don Simpson/Jerry Bruckheimer Films, en l'elenco d'os suyos actors destacan Denzel Washington, Gene Hackman, George Dzundza, Viggo Mortensen, James Gandolfini, Matt Craven y Danny Nucci.

Ambientada en la mar y en Rusia mientres os anyos 1990 en o escenario posterior a la Guerra Fría (encara que s'isnpira en os feitos d'a crisi d'os misils en Cuba en 1962, cuan en un submarino sovietico, o submarino B-59, s'escaicioron feitos similars), se rodó en un estudio cinematografico en Burbank, en California, encara que bellas escenas se filmoron en un barco de guerra d'a Marine Nationale francesa (o portaavions Foch) y en o Finisterre en Bretanya, en Francia.

La cinta recibió cuantos premios y nominacions, incluyindo-ie tres nominacions a los Premios Oscar: Millor Edición de Soniu, Millor Soniu y Millor Montache.

Elenco

Se veiga tamién
Cine en 1995.
Cintas de 1995.
Crimson Tide (cinta)